Анемари Бострьом
Дъхът ти още гали ми косата…

Превод от немски: Венцеслав Константинов, —

chitanka.info

Дъхът ти още гали ми косата,

по кожата ми твоят жар пламти.

Очите ми излъчват яснотата

на странно тъмния ти взор. В мечти

все още тръпне младото ми тяло,

целувано от теб. Любими, ти

тъй близък си ми, сякаш отначало

обиквам твоя мирис, твойта сласт —

тъй сладостно изпълваш ме изцяло,

че, струва ми се, своя собствен глас

не чувам повече. — Жълтеещ мрак

нахлува в стаята. — Сама съм аз…

Но в моите прегръдки ти си пак.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.